CELEX: 32005D0067
Language: sk
Date: 2005-01-28 00:00:00
Title: 2005/67/ES: Rozhodnutie Komisie z 28. januára 2005, ktorým sa menia a dopĺňajú prílohy I a II k rozhodnutiu 2003/634/ES, ktorým sa schvaľujú programy na účely získania štatútu schválených zón a schválených fariem v neschválených zónach v súvislosti s vírusovou hemoragickou septikémiou (VHS) a infekčnou krvotvornou nekrózou (IHN) u rýb (oznámené pod číslom dokumentu K(2005) 148)Text s významom pre EHP

29.1.2005   
            
            
               SK
            
            
               Úradný vestník Európskej únie
            
            
               L 27/55
            
         
      ROZHODNUTIE KOMISIE
   
   z 28. januára 2005,
   ktorým sa menia a dopĺňajú prílohy I a II k rozhodnutiu 2003/634/ES, ktorým sa schvaľujú programy na účely získania štatútu schválených zón a schválených fariem v neschválených zónach v súvislosti s vírusovou hemoragickou septikémiou (VHS) a infekčnou krvotvornou nekrózou (IHN) u rýb
   (oznámené pod číslom dokumentu K(2005) 148)
   (Text s významom pre EHP)
   (2005/67/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/67/EHS z 28. januára 1991 o veterinárnych predpisoch, ktoré upravujú uvádzanie na trh vodných živočíchov a výrobkov akvakultúry (1), najmä na jej článok 10 ods. 2,
   keďže:
   
               (1)
            
            
               Rozhodnutie Komisie 2003/634/ES (2) schvaľuje programy predložené rôznymi členskými štátmi a uvádza ich zoznam. Programy sú vytvorené tak, aby následne umožnili členským štátom v zóne alebo na farme v neschválenej zóne iniciovať postupy na získanie štatútu schválenej zóny alebo schválenej farmy v neschválenej zóne v súvislosti s jednými alebo viacerými výskytmi vírusovej hemoragickej septikémie (VHS) a infekčnej krvotvornej nekrózy (IHN) u rýb.
            
         
               (2)
            
            
               V liste z 20. apríla 2004 Cyprus požiadal o schválenie programu, ktorý sa má realizovať na celom území Cypru. Zistilo sa, že predložená žiadosť je v súlade s článkom 10 smernice 91/67/EHS, a preto by sa mal program schváliť.
            
         
               (3)
            
            
               Programy uplatniteľné v zóne Val Brembana a na farme Azienda Troticoltura S Cristina v Taliansku boli ukončené. Mali by sa preto vypustiť z príloh I a II k rozhodnutiu 2003/634/ES.
            
         
               (4)
            
            
               Rozhodnutie 2003/634/ES by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Rozhodnutie 2003/634/ES sa mení a dopĺňa takto:
   
               1.
            
            
               Príloha I sa nahrádza prílohou I k tomuto rozhodnutiu.
            
         
               2.
            
            
               Príloha II sa nahrádza prílohou II k tomuto rozhodnutiu.
            
         Článok 2
   Toto rozhodnutie je určené členským štátom.
   
      V Bruseli 28. januára 2005
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 46, 19.2.1991, s. 1. Smernica naposledy zmenená a doplnená nariadením (ES) č. 806/2003 (Ú. v. EÚ L 122, 16.5.2003, s. 1).
   
      (2)  Ú. v. EÚ L 220, 3.9.2003, s. 8. Rozhodnutie naposledy zmenené a doplnené rozhodnutím 2004/328/ES (Ú. v. EÚ L 104, 8.4.2004, s. 129).
   
      PRÍLOHA I
      
         
            „PRÍLOHA I
            PROGRAMY PREDLOŽENÉ NA ÚČELY ZÍSKANIA ŠTATÚTU SCHVÁLENEJ ZÓNY V SÚVISLOSTI S JEDNÝM ALEBO VIACERÝMI VÝSKYTMI VHS A IHN U RÝB
            1.   DÁNSKO
            PROGRAMY PREDLOŽENÉ DÁNSKOM 22. MÁJA 1995 ZAHŔŇAJÚ:
            
                        —
                     
                     
                        povodie FISKEBÆK Å,
                     
                  
                        —
                     
                     
                        všetky ČASTI JUTSKA na juh a západ od oblastí výlovu Storåen, Karup å, Gudenåen a Grejs å
                     
                  
                        —
                     
                     
                        oblasť všetkých DÁNSKYCH OSTROVOV.
                     
                  2.   NEMECKO
            PROGRAM PREDLOŽENÝ NEMECKOM 25. FEBRUÁRA 1999 ZAHŔŇA:
            
                        —
                     
                     
                        zónu v povodí OBERN NAGOLD.
                     
                  3.   TALIANSKO
            
                        3.1.
                     
                     
                        PROGRAM PREDLOŽENÝ TALIANSKOM V AUTONÓMNEJ PROVINCII BOLZANO 6. OKTÓBRA 2001, ZMENENÝ A DOPLNENÝ LISTOM Z 27. MARCA 2003, ZAHŔŇA:
                        
                                     
                                 
                                 
                                    
                                       zónu Provincie Bolzano
                                    
                                    
                                                —
                                             
                                             
                                                Zóna zahŕňa všetky povodia v rámci Provincie Bolzano.
                                                Zóna zaberá hornú časť zóny ZONA VAL DELL’ADIGE, t. j. povodia rieky Adige od jej prameňov v provincii Bolzano po hranice provincie Trento.
                                                (N. B. Zvyšná dolná časť zóny ZONA VAL DELL’ADIGE spadá do schváleného programu autonómnej provincie Trento. Hornú a dolnú časť tejto zóny treba pokladať za epidemiologický celok.)
                                             
                                          
                              
                  
                        3.2.
                     
                     
                        PROGRAMY PREDLOŽENÉ TALIANSKOM V AUTONÓMNEJ PROVINCII TRENTO 23. DECEMBRA 1996 A 14. JÚLA 1997 ZAHŔŇAJÚ:
                        
                                     
                                 
                                 
                                    
                                       Zona Val di Sole e di Non
                                    
                                    
                                                —
                                             
                                             
                                                Povodie od prameňa potoka Noce po priehradu S. Giustina.
                                             
                                          
                              
                                     
                                 
                                 
                                    
                                       Zona Val dell’Adige – dolná časť
                                    
                                    
                                                —
                                             
                                             
                                                Povodia rieky Adige a jej prítokov, ktoré sa nachádzajú na území autonómnej provincie Trento, od hranice s Provinciou Bolzano po priehradu Ala (hydroelektráreň).
                                                (N. B. Oblasť horného toku v zóne ZONA VAL DELL’ADIGE spadá do schváleného programu autonómnej provincie Bolzano. Hornú a dolnú časť tejto zóny treba pokladať za epidemiologický celok.)
                                             
                                          
                              
                                     
                                 
                                 
                                    
                                       Zona Torrente Arnò
                                    
                                    
                                                —
                                             
                                             
                                                Povodie od prameňa bystriny Arnò k hrádzam na dolnom toku pred ústím bystriny Arnò do rieky Sarca.
                                             
                                          
                              
                                     
                                 
                                 
                                    
                                       Zona Val Banale
                                    
                                    
                                                —
                                             
                                             
                                                Oblasť povodia potoka Ambies po priehradu vodnej elektrárne.
                                             
                                          
                              
                                     
                                 
                                 
                                    
                                       Zona Varone
                                    
                                    
                                                —
                                             
                                             
                                                Povodie od prameňa potoka Magnine po vodopád.
                                             
                                          
                              
                                     
                                 
                                 
                                    
                                       Zona Alto e Basso Chiese
                                    
                                    
                                                —
                                             
                                             
                                                Povodie rieky Chiese od prameňa po priehradu Condino okrem povodí bystrín Adanà a Palvico.
                                             
                                          
                              
                                     
                                 
                                 
                                    
                                       Zona Torrente Palvico
                                    
                                    
                                                —
                                             
                                             
                                                Povodie bystriny Palvico po hrádzu z betónu a kameňa.
                                             
                                          
                              
                  
                        3.3.
                     
                     
                        PROGRAM PREDLOŽENÝ TALIANSKOM V REGIÓNE VENETO 21. FEBRUÁRA 2001 ZAHŔŇA:
                        
                                     
                                 
                                 
                                    
                                       Zona Torrente Astico
                                    
                                    
                                                —
                                             
                                             
                                                Povodie rieky Astico od prameňov (v autonómnej provincii Trento a provincii Vicenza v regióne Veneto) po priehradu v blízkosti mostu Pedescala v provincii Vicenza.
                                                Dolný tok rieky Astico medzi priehradou v blízkosti mostu Pedescala a priehradou Pria Maglio sa považuje za nárazníkovú zónu.
                                             
                                          
                              
                  
                        3.4.
                     
                     
                        PROGRAM PREDLOŽENÝ TALIANSKOM V REGIÓNE UMBRIA 20. FEBRUÁRA 2002 ZAHŔŇA:
                        
                           Zónu Fosso de Monterivoso: Povodie rieky Monterivoso od prameňov po nepriechodné hrádze pri meste Ferentillo
                     
                  
                        3.5.
                     
                     
                        PROGRAM PREDLOŽENÝ TALIANSKOM V REGIÓNE LOMBARDIA 23. DECEMBRA 2003 ZAHŔŇA:
                        
                                     
                                 
                                 
                                    
                                       Zona Valle de Torrente Venina: Povodie rieky Venina od prameňov a týchto hraníc:
                                    
                                                —
                                             
                                             
                                                západ: údolie Livrio,
                                             
                                          
                                                —
                                             
                                             
                                                juh: Alpy Orobie od priesmyku Publino po štít Redorta,
                                             
                                          
                                                —
                                             
                                             
                                                východ: Armisa a údolia Armisola.
                                             
                                          
                              
                  4.   FÍNSKO
            
                        4.1.
                     
                     
                        PROGRAM PREDLOŽENÝ FÍNSKOM 29. MÁJA 1995 ZAHŔŇA:
                        
                                    —
                                 
                                 
                                    všetky pevninské a pobrežné oblasti FÍNSKA okrem:
                                    
                                                —
                                             
                                             
                                                Provincie Åland,
                                             
                                          
                                                —
                                             
                                             
                                                chránenej oblasti v Pyhtää,
                                             
                                          
                                                —
                                             
                                             
                                                chránenej oblasti, do ktorej patria obce Uusikaupunki, Pyhäranta a Rauma.
                                             
                                          
                              
                  
                        4.2.
                     
                     
                        PROGRAM, KTORÉHO SÚČASŤOU SÚ OSOBITNÉ ERADIKAČNÉ OPATRENIA, PRIJATÝ FÍNSKOM 29. MÁJA 1995 A ZMENENÝ A DOPLNENÝ LISTAMI Z 27. MARCA 2002, 4. JÚNA 2002, 12. MARCA 2003, 12. JÚNA 2003 A 20. OKTÓBRA 2003, ZAHŔŇA:
                        
                                    —
                                 
                                 
                                    celú Provinciu Åland,
                                 
                              
                                    —
                                 
                                 
                                    chránenú oblasť v Pyhtää,
                                 
                              
                                    —
                                 
                                 
                                    chránenú oblasť, do ktorej patria obce Uusikaupunki, Pyhäranta a Rauma.
                                 
                              
                  5.   CYPRUS
            PROGRAMY PREDLOŽENÉ CYPROM 20. APRÍLA 2004 ZAHŔŇAJÚ:
            
                        —
                     
                     
                        celé územie Cypru.“
                     
                  
      
   
   
      PRÍLOHA II
      
         
            „PRÍLOHA II
            PROGRAMY PREDLOŽENÉ NA ÚČELY ZÍSKANIA ŠTATÚTU SCHVÁLENEJ FARMY V NESCHVÁLENEJ ZÓNE V SÚVISLOSTI S JEDNÝM ALEBO VIACERÝMI VÝSKYTMI VHS A IHN U RÝB
            1.   TALIANSKO
            
                        1.1.
                     
                     
                        PROGRAM PREDLOŽENÝ TALIANSKOM V REGIÓNE FRIULI VENEZIA GIULIA, PROVINCIA UDINE 2. MÁJA 2000 ZAHŔŇA:
                        
                                     
                                 
                                 
                                    
                                       farmy v spádovej zóne povodia rieky Tagliamento:
                                    
                                    
                                                —
                                             
                                             
                                                Azienda Vidotti Giulio s.n.c., Sutrio.
                                             
                                          
                              
                  
                        1.2.
                     
                     
                        PROGRAM PREDLOŽENÝ TALIANSKOM V REGIÓNE VENETO 21. DECEMBRA 2003 ZAHŔŇA:
                        
                                     
                                 
                                 
                                    
                                       farmu:
                                    
                                    
                                                —
                                             
                                             
                                                Azienda agricola Bassan Antonio.
                                             
                                          
                              
                  
                        1.3.
                     
                     
                        PROGRAM PREDLOŽENÝ TALIANSKOM V REGIÓNE PIEMONT 5. SEPTEMBRA 2002 ZAHŔŇA:
                        
                                     
                                 
                                 
                                    
                                       farmu:
                                    
                                    
                                                —
                                             
                                             
                                                Incubatoio ittico di valle – Loc Cascina Prelle – Traversella (TO).“